als_Latn dik_Latn sag_Latn
Depilimi me brisk apo dyllë kur nuk bëhet në mënyrën e duhur shkakton acarim të lëkurës, pika të kuqe, rritjen e qimeve nën lëkurë etj. Kur qimet rriten nën lëkurë mund të çojnë në krijimin e gungave të dhimbshme, të irrituara dhe aspak estetike.
Mësoni të gjitha gjërat që duhet të bëni para, gjatë dhe pas depilimit në mënyrë që të mbani gjithmonë një lëkurë të butë, të pastër dhe të bukur.
Para depilimit: Fillimisht lani me ujë të ngrohtë dhe sapun apo pastrues tjetër zonën që do të depiloni. Në këtë mënyrë qimet do të zbuten si dhe do të largohet çdo lloj papastërtie, që më vonë mund të futet në lëkurë dhe të shkaktojë infektim dhe acarim të saj.
Gjatë depilimit: Mos e bëni asnjëherë depilimin në të thatë. Përdorni një xhel apo krem për lëkurë të ndjeshme dhe të ketë efekt hidratuese. Gjithashtu briskun apo dyllin përdoreni në drejtim të rritjes së qimeve jo në të kundërt. Në këtë mënyrë do të bëni që qimet të rriten në rregull dhe të mos futen nën lëkurë.
Pas depilimit: Për 48 orë pas depilimit shmangni çdo lloj fërkimi të lëkurës apo veshje shumë të ngushtë, pasi ndikojnë negativisht në lëkurë dhe i bëjnë qimet të rriten në mish. Gjithashtu mbani lëkurën gjithmonë të hidratuar me krem dhe pini sa më shumë ujë.
als_Latn als_Latn als_Latn als_Latn als_Latn